CELEX: 32018D0662
Language: sl
Date: 2018-04-27 00:00:00
Title: Izvedbeni sklep Komisije (EU) 2018/662 z dne 27. aprila 2018 o imenovanju referenčnega laboratorija Evropske unije za aviarno influenco in atipično kokošjo kugo ter spremembi Priloge VII k Direktivi Sveta 2005/94/ES (notificirano pod dokumentarno številko C(2018) 2459) (Besedilo velja za EGP. )

30.4.2018   
               
               
                  SL
               
               
                  Uradni list Evropske unije
               
               
                  L 110/134
               
            IZVEDBENI SKLEP KOMISIJE (EU) 2018/662
      z dne 27. aprila 2018
      o imenovanju referenčnega laboratorija Evropske unije za aviarno influenco in atipično kokošjo kugo ter spremembi Priloge VII k Direktivi Sveta 2005/94/ES
      
         
            (notificirano pod dokumentarno številko C(2018) 2459)
         
      
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 92/66/EGS z dne 14. julija 1992 o uvedbi ukrepov Skupnosti za nadzor atipične kokošje kuge (1) ter zlasti člena 15(1) Direktive,
      ob upoštevanju Direktive Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (2) ter zlasti člena 63(2) Direktive,
      ob upoštevanju naslednjega:
      
                  (1)
               
               
                  Direktiva 92/66/EGS (*1) določa minimalne nadzorne ukrepe, ki jih je treba izvesti v primeru izbruha atipične kokošje kuge pri perutnini, tekmovalnih golobih in drugih pticah v ujetništvu. Člen 15 navedene direktive določa, da se imenuje referenčni laboratorij Evropske unije za atipično kokošjo kugo za izvajanje nalog in dolžnosti iz navedenega člena.
               
            
                  (2)
               
               
                  Direktiva 2005/94/ES določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha aviarne influence pri perutnini ali drugih pticah v ujetništvu. Člen 51(1) navedene direktive določa, da je laboratorij, imenovan v Prilogi VII(1) k navedeni direktivi, referenčni laboratorij Evropske unije za aviarno influenco in izvaja naloge in dolžnosti iz Priloge VII(2) k navedeni direktivi.
               
            
                  (3)
               
               
                  Zaradi uradnega obvestila Združenega kraljestva v skladu s členom 50 Pogodbe o Evropski uniji bosta referenčna laboratorija Evropske unije za aviarno influenco in atipično kokošjo kugo, trenutno imenovana v skladu z direktivama 92/66/EGS in 2005/94/ES, morala prenehati z izvajanjem svojih nalog in dolžnosti referenčnih laboratorijev Evropske unije za navedeni bolezni.
               
            
                  (4)
               
               
                  Ob upoštevanju zelo podobnega izražanja bolezni, diagnostičnih postopkov ter potrebnega znanja in opreme za določanje aviarne influence in atipične kokošje kuge je primerno imenovati en referenčni laboratorij Evropske unije za obe bolezni.
               
            
                  (5)
               
               
                  Da bi se izognili motnjam pri izvajanju dejavnosti referenčnega laboratorija Evropske unije za aviarno influenco in atipično kokošjo kugo ter da bi novoimenovanemu laboratoriju omogočili dovolj časa, da začne v celoti izvajati svoje nove naloge in dolžnosti, je primerno, da se ukrepi iz tega sklepa začnejo uporabljati s 1. januarjem 2019.
               
            
                  (6)
               
               
                  Komisija je v tesnem sodelovanju z državami članicami izvedla razpis za izbiro in imenovanje referenčnega laboratorija Evropske unije za aviarno influenco in atipično kokošjo kugo ob upoštevanju meril tehnične in znanstvene usposobljenosti laboratorija in strokovnega znanja zaposlenih.
               
            
                  (7)
               
               
                  Po končanem izbirnem postopku bi bilo treba uspešni laboratorij Istituto Zooprofilattico Sperimentale delle Venezie (IZSVe), Legnaro v Italiji imenovati za referenčni laboratorij EU za aviarno influenco in atipično kokošjo kugo za nedoločeno obdobje od 1. januarja 2019.
               
            
                  (8)
               
               
                  Ukrepi iz tega izvedbenega sklepa so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJI SKLEP:
      Člen 1
      Istituto Zooprofilattico Sperimentale delle Venezie (IZSVe), Legnaro, Italija, se imenuje za referenčni laboratorij Evropske unije za aviarno influenco in atipično kokošjo kugo.
      Člen 2
      V Prilogi VII k Direktivi 2005/94/ES se točka 1 nadomesti z naslednjim:
      
         
                     „1.
                  
                  
                     Referenčni laboratorij Evropske unije za aviarno influenco je:
                     Istituto Zooprofilattico Sperimentale delle Venezie (IZSVe), Legnaro, Italija.“
                  
               
      Člen 3
      Ta sklep se uporablja od 1. januarja 2019.
      Člen 4
      Ta sklep je naslovljen na države članice.
      
         V Bruslju, 27. aprila 2018
         
            
               Za Komisijo
            
            Vytenis ANDRIUKAITIS
            
               Član Komisije
            
         
      
      
         (1)  UL L 260, 5.9.1992, str. 1.
      
         (2)  UL L 10, 14.1.2006, str. 16.
      
         (*1)  Za Direktivo Sveta 92/66/EGS trenutno poteka postopek uskladitve s PDEU in Uredbo (EU) 2017/625 Evropskega parlamenta in Sveta (UL L 95, 7.4.2017, str. 1) o uradnem nadzoru.